
ΘΕΜΑ : ΠΑΡΟΧΗ ΘΕΡΜΙΚΗΣ ΕΝΕΡΓΕΙΑΣ ΑΠΟ ΤΗΝ ΙΙΙ ΜΟΝΔΑ ΤΟΥ ΑΗΣ ΠΤΟΛΕΜΑΪΔΑΣ

Η τροφοδοσία του συστήματος της Τηλεθέρμανσης, με θερμική ενέργεια από την ΙΙΙ μονάδα του ΑΗΣ Πτολεμαΐδας μέχρι σήμερα, είχε κατά καιρούς σοβαρά προβλήματα τα οποία όμως αντιμετωπίζονταν με το έναν η τον άλλο τρόπο .

Τα δύο τελευταία όμως έτη, ο ΑΗΣ Πτολεμαΐδας παρέχει χαμηλή θερμική ενέργεια προς την Τηλεθέρμανση, κατάσταση που πλέον τείνει να αποκτήσει μόνιμο χαρακτήρα.

Ενδεικτικά αναφέρουμε ότι την περίοδο λειτουργίας 2009 – 2010 η  ΙΙΙ μονάδα του ΑΗΣ Πτολεμαΐδας είχε τροφοδοτήσει την Δ.Ε.ΤΗ.Π. :

α ) Με πάνω από 40 MW μόνο 3 μέρες από τις 204 ημέρες λειτουργίας

β ) Από 35 MW έως 40 MW μόνο 8 μέρες από τις 204 ημέρες λειτουργίας

γ ) Από 30 MW έως 35 MW μόνο 48 ημέρες από τις 204 ημέρες λειτουργίας 

Υπενθυμίζουμε ότι η συμβατική υποχρέωση της Δ.Ε.Η. α.ε. παροχής θερμικής ενέργειας προς την Δ.Ε.ΤΗ.Π. είναι 50 MW 

Παρά τις επανειλημμένες πιέσεις και παρεμβάσεις του Δήμου Πτολεμαΐδας και Διοικητικού Συμβουλίου της Δ.Ε.ΤΗ.Π., προς τους αρμόδιους της Δ.Ε.Η. α.ε. και παρά τις υποσχέσεις για αποκατάσταση του προβλήματος, αυτό δεν κατέστη μέχρι στιγμής δυνατό.

Το αποτέλεσμα των παραπάνω είναι η Τηλεθέρμανση να παρέχει προς τους καταναλωτές θερμική ενέργεια στα όρια της ζήτησης με σοβαρές όμως οικονομικές επιπτώσεις για την επιχείρηση και για το ήδη επιβαρημένο περιβάλλον, δεδομένου ότι για να καλύψει το απαιτούμενο θερμικό φορτίο αναγκάζεται να καίει πετρέλαιο θέρμανσης στον Λέβητα Αιχμής και Εφεδρείας της Δ.Ε.ΤΗ.Π. 

Η αγωνία του Σωματείου είναι εάν το σύστημα της Τηλεθέρμανσης στις επερχόμενες περιόδους, βαρύ ψύχους θα μπορεί να καλύπτει την απαιτούμενη ζήτηση θερμικού φορτίου.

Σε αντίθετη περίπτωση θα καταστήσει την Δ.Ε.ΤΗ.Π. αναξιόπιστη προς τους καταναλωτές και πιθανόν θα τους επιβαρύνει οικονομικά λόγω της λειτουργίας των ιδιωτικών λεβήτων τους (σε περίπτωση εκ περιτροπής παροχής θερμικής ενέργειας στην πόλη). 

Παρακάτω καταθέτουμε συγκριτικά στοιχεία ετών 2008 - 2010 στα οποία φαίνονται τα λειτουργικά προβλήματα των δύο τελευταίων ετών σε αντίθεση με το έτος 2008 κατά το οποίο ο ΑΗΣ Πτολεμαΐδας παρείχε ικανοποιητική θερμική ενέργεια στην ΔΕΤΗΠ. 

Όσον αφορά το έτος 2010 η κατάσταση συγκριτικά με το 2009 φαίνεται καλύτερη (κατανάλωση πετρελαίου) λόγω της υψηλότερης μέσης θερμοκρασίας των μηνών Οκτωβρίου – Νοεμβρίου 2010. Αποτέλεσμα της υψηλότερης θερμοκρασίας είναι η μικρότερη ζήτηση θερμικού φορτίου της πόλης, άρα και λιγότερη καύση πετρελαίου

	ΕΤΟΣ
	Μ.Ο ΘΕΡΜΙΚΗΣ ΕΝΕΡΓΕΙΑΣ ΑΠO ΑΗΣ ΣΕ MWth
	Μ.Ο ΕΞΩΤΕΡΙΚΗΣ ΘΕΡΜΟΚΡΑΣΙΑΣ Co
	ΩΡΕΣ ΕΚΤΟΣ ΛΕΙΤΟΥΡΓΙΑΣ ΤΗς 3ης ΜΟΝΑΔΑΣ ΤΟΥ Α.Η.Σ
	ΚΑΤΑΝΑΛΩΣΗ ΠΕΤΡΕΛΑΙΟΥ ΣΕ ΛΙΤΡΑ

	ΟΚΤΩΒΡΙΟΣ

	2008
	37
	8,1
	0
	0,0

	2009
	7
	8,2
	19
	171.671

	2010
	18
	8,7
	40
	33.000

	ΝΟΕΜΒΡΙΟΣ

	2008
	31
	7,4
	0
	0

	2009
	14
	5,1
	278
	348.069

	2010
	14
	8,2
	89
	88.611


Ως σωματείο εργαζομένων στην Δ.Ε.ΤΗ.Π. καταθέτουμε τον προβληματισμό μας για την εύρυθμη λειτουργία του συστήματος της Τηλεθέρμανσης ενόψει των χειμερινών μηνών που έπονται και ζητούμε την παρέμβαση των πολιτικών προσώπων, κοινωνικών φορέων και πολιτών προκειμένου η Δ.Ε.Η. α.ε. να δώσει άμεση λύση στο πρόβλημα της χαμηλής παροχή θερμικής ενέργειας προς την Δ.Ε.ΤΗ.Π.

Οριστική λύση του προβλήματος αποτελεί η σύνδεση της Τηλεθέρμανσης με τον ΑΗΣ Καρδιάς από την ΙΙΙ και ΙV μονάδα από τις οποίες θα τροφοδοτηθεί η Δ.Ε.ΤΗ.Π. με 100 θερμικά MWth. 

Όμως ενώ τα έργα εγκατάστασης του δικτύου μεταφοράς από το κεντρικό Αντλιοστάσιο έως τον ΑΗΣ Καρδιάς καθώς επίσης και των Αντλιοστασίων που απαιτούνται έχουν ολοκληρωθεί από πλευράς Δ.Ε.ΤΗ.Π. υπολείπονται για την ολοκλήρωση του έργου οι μετασκευές εντός των μονάδων, για τις οποίες αρμόδια είναι η Δ.Ε.Η. α.ε. Παρά το γεγονός ότι έχουν ολοκληρωθεί οι διαδικασίες διαγωνισμού και εκκρεμεί η ανάθεση στον ανάδοχο του έργου.

Η επίσπευση των εργασιών και η ολοκλήρωσης του έργου αποτελεί σήμερα επιτακτική ανάγκη προκειμένου να παραδοθεί και να λειτουργήσει όσον το δυνατόν γρηγορότερα.
        ΓΙΑ ΤΟ Δ.Σ. ΤΟΥ ΣΩΜΑΤΕΙΟΥ 

                       Ο ΠΡΟΕΔΡΟΣ                                                                Ο ΓΡΑΜΜΑΤΕΑΣ 

             ΠΑΠΟΥΤΣΗΣ ΙΟΡΔΑΝΗΣ                                                    ΓΡΑΪΔΗΣ ΧΡΗΣΤΟΣ   

ΠΙΝΑΚΑΣ ΑΠΟΔΕΚΤΩΝ 

1. ΠΡΟΕΔΡΟ – ΑΝΤΙΠΡΟΕΔΡΟ – ΜΕΛΗ Δ.Σ. Δ.Ε.ΤΗ.Π.

2. ΒΟΥΛΕΥΤΕΣ Ν. ΚΟΖΑΝΗΣ 

κ. ΑΘΑΝΑΣΙΑΔΗ Α.

κ. ΒΛΑΤΗ Ι.

κ. ΚΑΣΑΠΙΔΗ Γ.

κ. ΚΟΥΚΟΥΛΟΠΟΥΛΟ Π.

κ. ΠΑΠΑΔΟΠΟΥΛΟ Μ.

3. ΠΕΡΙΦΕΡΕΙΑΡΧΗ ΔΥΤ. ΜΑΚ/ΝΙΑΣ – κ. ΚΙΡΚΟ Γ.

4. ΝΟΜΑΡΧΗ Ν. ΚΟΖΑΝΗΣ – κ. ΔΑΚΗ Γ. 

5. ΔΗΜΑΡΧΟ ΠΤΟΛ/ΔΑΣ – κ. ΤΣΙΟΥΜΑΡΗ ΓΡ.

6. ΔΗΜΑΡΧΟ ΜΟΥΡΙΚΟΥ & ΝΕΑ Δ/ΧΟ ΕΟΡΔΑΙΑΣ – κα ΒΡΥΖΙΔΟΥ Π.

7. ΑΡΧΗΓΟ ΠΑΡΑΤΑΞΗΣ ``ΓΙΑ ΤΗΝ ΕΟΡΔΑΙΑ`` - κ. ΛΩΤΙΔΗ Λ.

8. ΑΡΧΗΓΟ ΠΑΡΑΤΑΞΗΣ ``ΛΑΪΚΗ ΣΥΣΠΕΙΡΩΣΗ ΕΟΡΔΑΙΑ`` - κα ΣΤΕΡΓΙΟΥ Β.

9. Δ/ΝΤΑ ΣΥΜΒΟΥΛΟ ΔΕΗ ΑΕ – κ. ΖΕΡΒΟ ΑΡ.

10.  Δ/ΝΤΡΙΑ ΛΚΔΜ ΔΕΗ ΑΕ – κα ΚΟΥΡΙΔΟΥ Ο.

11.  Δ/ΝΤΗ ΑΗΣ ΠΤΟΛ/ΔΑΣ ΔΕΗ ΑΕ – κ. ΠΑΠΑΒΡΑΜΙΔΗΣ Δ.

12.  Δ/ΝΤΗ ΑΗΣ ΚΑΡΔΙΑΣ ΔΕΗ ΑΕ – κ. ΠΑΠΑΙΩΑΝΝΟΥ Ε.

13.  ΠΡΟΕΔΡΟ ΕΡΓΑΤΙΚΟΥ ΚΕΝΤΡΟΥ ΠΤΟΛ/ΔΑΣ – κ. ΤΣΙΛΙΦΙΔΗ Α.

14.  ΠΡΟΕΔΡΟ ΠΟΕ-ΔΕΥΑ – κ. ΔΡΑΚΟΛΑ Π.

15.  ΠΡΟΕΔΡΟ ΕΜΠΟΡΙΚΟΥ ΣΥΛΛΟΓΟΥ ΠΤΟΛ/ΔΑΣ – κ. ΚΑΛΑΪΤΖΟΠΟΥΛΟ Μ.

16. ΜΜΕ

  ΣΩΜΑΤΕΙΟ ΕΡΓΑΖΟΜΕΝΩΝ Δ.Ε.ΤΗ.Π.

